CELEX: 32017D1178
Language: et
Date: 2017-06-02 00:00:00
Title: Komisjoni rakendusotsus (EL) 2017/1178, 2. juuni 2017, millega muudetakse rakendusotsust (EL) 2016/2008 loomatervishoiualaste tõrjemeetmete kohta seoses nodulaarse dermatiidiga teatavates liikmesriikides (teatavaks tehtud numbri C(2017) 3624 all) (EMPs kohaldatav tekst )

1.7.2017   
            
            
               ET
            
            
               Euroopa Liidu Teataja
            
            
               L 170/98
            
         KOMISJONI RAKENDUSOTSUS (EL) 2017/1178,
   2. juuni 2017,
   millega muudetakse rakendusotsust (EL) 2016/2008 loomatervishoiualaste tõrjemeetmete kohta seoses nodulaarse dermatiidiga teatavates liikmesriikides
   
      
         (teatavaks tehtud numbri C(2017) 3624 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   võttes arvesse nõukogu 17. detsembri 1992. aasta direktiivi 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega, (3) eriti selle artikli 19 lõike 1 punkti a, artikli 19 lõike 3 punkti a ja artikli 19 lõiget 6,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (4) eriti selle artikli 4 lõiget 3,
   ning arvestades järgmist:
   
               (1)
            
            
               Direktiiviga 92/119/EMÜ on kehtestatud üldised tõrjemeetmed, mida kohaldatakse teatavate loomahaiguste, sealhulgas nodulaarse dermatiidi puhangute korral. Need tõrjemeetmed hõlmavad kaitsetsooni ja järelevalvetsooni kehtestamist nakkusega ettevõtte ümber ning nendega nähakse ette ka erakorraline vaktsineerimine nodulaarse dermatiidi puhangu korral.
            
         
               (2)
            
            
               Komisjoni rakendusotsuses (EL) 2016/2008 (5) on sätestatud loomatervishoiualased tõrjemeetmed seoses nodulaarse dermatiidi esinemisega nimetatud rakendusotsuse I lisas loetletud liikmesriikides või nende piirkondades, sealhulgas miinimumnõuded seoses nodulaarse dermatiidi vastu vaktsineerimise kavadega, mille liikmesriigid esitavad komisjonile heakskiitmiseks.
            
         
               (3)
            
            
               Rakendusotsuse (EL) 2016/2008 artiklis 2 on „nakkusega tsoon“ määratletud kui selle rakendusotsuse I lisa II osas loetletud selline osa liikmesriigi territooriumist, mis hõlmab piirkonda, kus nodulaarse dermatiidi esinemine on kinnitust leidnud ja kus võib läbi viia nodulaarse dermatiidi vastase vaktsineerimise pärast seda, kui komisjon on vaktsineerimiskava heaks kiitnud. Ühtlasi on kõnealuse rakendusotsuse artiklis 2 esitatud määratluse kohane „taudivaba tsoon, kus viiakse läbi vaktsineerimine“ selle rakendusotsuse I lisa I osas loetletud selline osa liikmesriigi territooriumist, mis hõlmab nakkusega tsoonist väljaspool olevaid piirkondi, kus viiakse läbi nodulaarse dermatiidi vastane vaktsineerimine pärast seda, kui komisjon on vaktsineerimiskava heaks kiitnud.
            
         
               (4)
            
            
               Rakendusotsuse (EL) 2016/2008 artiklis 3 on sätestatud piirangud seoses veiste ja tehistingimustes peetavate ulukmäletsejate ning teatavate loomsete saaduste lähetamisega selle rakendusotsuse I lisas loetletud piirkonnast, et minimeerida nodulaarse dermatiidi levimise riski.
            
         
               (5)
            
            
               Rakendusotsuse (EL) 2016/2008 artikliga 7 on ette nähtud erandid kõnealuse rakendusotsuse artiklis 3 sätestatud piirangutest, mis on seotud veiste ja tehistingimustes peetavate ulukmäletsejate sperma, munarakkude ja embrüote lähetamisega nimetatud rakendusotsuse I lisa I osas loetletud piirkonnast, mis on määratletud taudivaba tsoonina, kus viiakse läbi vaktsineerimine.
            
         
               (6)
            
            
               Sperma, munarakkude ja embrüote saadetiste kaudu nodulaarse dermatiidi levimise riski tasemest lähtuvalt on asjakohane eristada olukorda, kus kõnealust paljundusmaterjali lähetatakse taudivabast tsoonist, kus viiakse läbi vaktsineerimine, teise sellisesse taudivabasse tsooni või nakkusega tsooni sama liikmesriigi piires. Seepärast on vaja kehtestada asjaomaste riskidega proportsionaalsed eraldi tingimused erandite puhul, mida kohaldatakse sama liikmesriigi piires lähetatavate saadetiste suhtes, eeldusel et selliseid tingimusi kohaldatakse kõnealuse loomse paljundusmaterjali ohutuks lähetamiseks ühest samas liikmesriigis asuvast vaktsineerimiskavaga hõlmatud taudivabast tsoonist või nakkusega tsoonist teise. Seepärast tuleks rakendusotsuse (EL) 2016/2008 artiklit 7 vastavalt muuta.
            
         
               (7)
            
            
               Kreeka teatas 2. märtsil 2017 uuest nodulaarse dermatiidi puhangust Joonia meres Kreeka kõige loodepoolsemas osas asuvas Kérkyra saare piirkondlikus üksuses, kus ei ole varem täheldatud ühtki nodulaarse dermatiidi puhangut. Sellest tulenevalt tuleks rakendusotsuse (EL) 2016/2008 I lisa II osas nimetatud, Kreekas asuvate nodulaarse dermatiidi nakkusega tsoonide loetelu täiendada, et lisada sellesse Kérkyra piirkondlik üksus. Seepärast tuleks rakendusotsuse (EL) 2016/2008 I lisa II osa vastavalt muuta.
            
         
               (8)
            
            
               Kreeka teavitas 14. märtsil 2017 komisjoni oma otsusest laiendada nodulaarse dermatiidi vastu vaktsineerimise ulatust nii, et see hõlmaks Joonia saarte, Põhja-Egeuse, Lõuna-Egeuse ja Kreeta piirkonda, kus nodulaarset dermatiiti ei ole siiani esinenud, välja arvatud Kérkyra piirkondlikus üksuses, kus selle haiguse esinemine leidis kinnitust 2. märtsil 2017, ja Limnose piirkondlikus üksuses, kus seda haigust on täheldatud alates 2015. aastast. Sellest lähtuvalt tuleks nimetatud Kreeka piirkonnad lisada rakendusotsuse (EL) 2016/2008 I lisa I osas esitatud loetellu taudivabadest tsoonidest, kus viiakse läbi vaktsineerimine. Seepärast tuleks rakendusotsuse (EL) 2016/2008 I lisa I osa vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust (EL) 2016/2008 muudetakse järgmiselt.
   
               1)
            
            
               Artikkel 7 asendatakse järgmisega:
               „Artikkel 7
               I lisa I ja II osas loetletud piirkondadest veiste ja tehistingimustes peetavate ulukmäletsejate sperma, munarakkude ja embrüote lähetamise keelust tehtavad erandid ning eritingimused kõnealuse paljundusmaterjali lähetamiseks sama liikmesriigi piires ühest I või II osas loetletud piirkonnast teise
               1.   Pädev asutus võib erandina artikli 3 punktis b sätestatud keelust lubada veiste ja tehistingimustes peetavate ulukmäletsejate sperma, munarakkude ja embrüote lähetamist I lisa I osas loetletud piirkonnas asuvast seemendusjaamast või muust ettevõttest teises liikmesriigis asuvasse I lisa I või II osas loetletud piirkonda, kui asjaomased doonorloomad ning sperma, munarakud ja embrüod vastavad järgmistele tingimustele:
               
                           a)
                        
                        
                           doonorloomad on vastavalt kasutatava vaktsiini tootja juhistele nodulaarse dermatiidi vastu vaktsineeritud ja taasvaktsineeritud, kusjuures vaktsiini on esimest korda manustatud vähemalt 60 päeva enne sperma, munarakkude või embrüote kogumist, või doonorloomadele on sperma kogumise päeval ja vähemalt 28 päeva pärast sperma kogumise perioodi või munarakkude või embrüote kogumise päeval tehtud seroloogiline test nodulaarse dermatiidi vastaste spetsiifiliste antikehade tuvastamiseks ja saadud negatiivsed tulemused;
                        
                     
                           b)
                        
                        
                           doonorloomad on sperma, munarakkude või embrüote kogumise kuupäevale eelneva 60 päeva jooksul viibinud seemendusjaamas või mõnes muus asjakohases ettevõttes, millest vähemalt 20 km raadiuses ei ole sperma, munarakkude või embrüote kogumise kuupäevale eelneva kolme kuu jooksul esinenud ühtki nodulaarse dermatiidi kinnitatud juhtu ja enne seda on kõikide kinnitust leidnud nodulaarse dermatiidiga nakatumise juhtude puhul kõik asjaomastes ettevõtetes olnud vastuvõtlikud loomad tapetud ja hävitatud;
                        
                     
                           c)
                        
                        
                           doonorloomi on 28 päeva enne kogumise kuupäeva ja terve kogumisperioodi vältel kliiniliselt kontrollitud ning neil ei ole täheldatud ühtki nodulaarse dermatiidi kliinilist sümptomit;
                        
                     
                           d)
                        
                        
                           doonorloomi on vereproovide põhjal, mis on võetud sperma kogumise perioodi alguses ja seejärel vähemalt iga 14 päeva järel või munarakkude või embrüote kogumise päeval, testitud polümeraasi ahelreaktsiooni abil nodulaarse dermatiidi tekitaja suhtes ja saadud negatiivsed tulemused;
                        
                     
                           e)
                        
                        
                           spermat on polümeraasi ahelreaktsiooni abil testitud nodulaarse dermatiidi tekitaja suhtes ja saadud negatiivsed tulemused ning
                        
                     
                           f)
                        
                        
                           päritolukoha pädev asutus rakendab nodulaarse dermatiidi vastu vaktsineerimise kava, mis vastab II lisas sätestatud tingimustele ja mille komisjon on heaks kiitnud, ning on vastavalt II lisale teavitanud komisjoni ja teisi liikmesriike kõnealuse vaktsineerimiskava rakendamise algus- ja lõppkuupäevast.
                        
                     2.   Pädev asutus võib erandina artikli 3 punktis b sätestatud keelust lubada veiste ja tehistingimustes peetavate ulukmäletsejate sperma, munarakkude ja embrüote lähetamist:
               
                           a)
                        
                        
                           I lisa I osas loetletud piirkonnas paiknevast seemendusjaamast või muust ettevõttest sihtkohta, mis asub sama liikmesriigi mõnes teises piirkonnas, mis on loetletud I lisa I või II osas;
                        
                     
                           b)
                        
                        
                           I lisa II osas loetletud piirkonnas paiknevast seemendusjaamast või muust ettevõttest sihtkohta, mis asub sama liikmesriigi mõnes teises piirkonnas, mis on loetletud I lisa II osas.
                        
                     Käesoleva lõike esimeses lõigus sätestatud erandit kohaldatakse juhul, kui on täidetud lõike 1 punktides a, b ja c sätestatud tingimused.
               3.   Pädev asutus võib erandina artikli 3 punktis b sätestatud keelust lubada veiste ja tehistingimustes peetavate ulukmäletsejate sperma, munarakkude ja embrüote lähetamist I lisa I osas loetletud piirkonnas asuvast seemendusjaamast või muust ettevõttest sama või teise liikmesriigi mis tahes piirkonda või kolmandasse riiki, kui asjaomased doonorloomad ning sperma, munarakud ja embrüod vastavad järgmistele tingimustele:
               
                           a)
                        
                        
                           lõike 1 punktides a–f sätestatud tingimused;
                        
                     
                           b)
                        
                        
                           nodulaarse dermatiidi leviku vastaseid meetmeid ja sellise lähetamise mõju käsitleva riskihindamise positiivsest tulemusest lähtuvalt kehtivad doonorloomade puhul enne sperma, munarakkude või embrüote lähetamist kõik muud asjakohased päritolukoha liikmesriigi pädeva asutuse nõutavad ning transiitriigi ja sihtkoha riigi pädevate asutuste heaks kiidetud loomatervise tagatised ning
                        
                     
                           c)
                        
                        
                           päritolukoha liikmesriik teavitab komisjoni ja teisi liikmesriike viivitamata punktis b sätestatud loomatervise tagatistest ja pädevate asutuste sellekohasest heakskiidust.
                        
                     4.   Käesoleva artikli lõike 1 või lõike 3 nõuetele vastavate munarakkude, embrüote ja sperma lähetamisel teise liikmesriiki või kolmandasse riiki lisatakse vastavasse direktiivis 88/407/EMÜ, direktiivis 89/556/EMÜ või otsuses 93/444/EMÜ sätestatud veterinaarsertifikaati järgmine lause:
               
                  „…(sperma, munarakud ja/või embrüod – märkida sobiv) on vastavuses teatavates liikmesriikides esineva nodulaarse dermatiidiga seotud loomatervishoiualaseid tõrjemeetmeid käsitleva rakendusotsuse (EL) 2016/2008 artikli 7 …(lõike 1 või lõike 3 – märkida sobiv) nõuetega.““
               
            
         
               2)
            
            
               I lisa asendatakse käesoleva otsuse lisas esitatud tekstiga.
            
         Artikkel 2
   Käesolev otsus on adresseeritud liikmesriikidele.
   
      Brüssel, 2. juuni 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  EÜT L 62, 15.3.1993, lk 69.
   
      (4)  EÜT L 18, 23.1.2003, lk 11.
   
      (5)  Komisjoni 15. novembri 2016. aasta rakendusotsus (EL) 2016/2008 loomatervishoiualaste tõrjemeetmete kohta seoses nodulaarse dermatiidiga teatavates liikmesriikides (ELT L 310, 17.11.2016, lk 51).
   
      LISA
      Rakendusotsuse (EL) 2016/2008 I lisa asendatakse järgmisega:
      „
            I LISA
            I OSA
            
               „Taudivabad tsoonid, kus viiakse läbi vaktsineerimine“
            
            1.   Horvaatia
            
            Kogu Horvaatia territoorium.
            2.   Bulgaaria
            
            
                     
                        A.
                     
                     
                        Järgmised Bulgaaria provintsid:
                        
                                    —
                                 
                                 
                                    Burgase provints;
                                 
                              
                                    —
                                 
                                 
                                    Varna provints;
                                 
                              
                                    —
                                 
                                 
                                    Dobrichi provints;
                                 
                              
                                    —
                                 
                                 
                                    Razgradi provints;
                                 
                              
                                    —
                                 
                                 
                                    Silistra provints;
                                 
                              
                                    —
                                 
                                 
                                    Ruse provints;
                                 
                              
                                    —
                                 
                                 
                                    Pleveni provints.
                                 
                              
                  
                     
                        B.
                     
                     
                        Järgmised Bulgaaria omavalitsusüksused:
                        
                                    —
                                 
                                 
                                    Opaka, Popovo ja Antonovo omavalitsusüksused Tărgovište provintsis;
                                 
                              
                                    —
                                 
                                 
                                    Šumeni, Kaspitšani, Novi Pazari, Nikola Kozlevo, Kaolinovo, Venetsi ja Hitrino omavalitsusüksused Šumeni provintsis;
                                 
                              
                                    —
                                 
                                 
                                    Svištovi, Polski Trambeši ja Stražitsa omavalitsusüksused Veliko Tarnovo provintsis.
                                 
                              
                  3.   Kreeka
            
            Järgmised Kreeka piirkonnad:
            
                        —
                     
                     
                        Joonia saarte piirkond, välja arvatud Kérkyra piirkondlik üksus;
                     
                  
                        —
                     
                     
                        Põhja-Egeuse piirkond, välja arvatud Limnose piirkondlik üksus;
                     
                  
                        —
                     
                     
                        Lõuna-Egeuse piirkond;
                     
                  
                        —
                     
                     
                        Kreeta piirkond.
                     
                  II OSA
            
               „Nakkusega tsoonid“
            
            1.   Kreeka
            
            
                     
                        A.
                     
                     
                        Järgmised Kreeka piirkonnad:
                        
                                    —
                                 
                                 
                                    Atika piirkond;
                                 
                              
                                    —
                                 
                                 
                                    Kesk-Kreeka piirkond;
                                 
                              
                                    —
                                 
                                 
                                    Kesk-Makedoonia piirkond;
                                 
                              
                                    —
                                 
                                 
                                    Ida-Makedoonia ja Traakia piirkond;
                                 
                              
                                    —
                                 
                                 
                                    Ípeirose piirkond;
                                 
                              
                                    —
                                 
                                 
                                    Peloponnesose piirkond;
                                 
                              
                                    —
                                 
                                 
                                    Tessaalia piirkond;
                                 
                              
                                    —
                                 
                                 
                                    Lääne-Kreeka piirkond;
                                 
                              
                                    —
                                 
                                 
                                    Lääne-Makedoonia piirkond.
                                 
                              
                  
                     
                        B.
                     
                     
                        Järgmised Kreeka piirkondlikud üksused:
                        
                                    —
                                 
                                 
                                    Limnose piirkondlik üksus;
                                 
                              
                                    —
                                 
                                 
                                    Kérkyra piirkondlik üksus.
                                 
                              
                  2.   Bulgaaria
            
            Kogu Bulgaaria territoorium, välja arvatud I osas loetletud piirkonnad.
         “